Владислав Ходасевич
Пролог към незавършена пиеса

Превод от руски: Красимир Симеонов, —

chitanka.info

На Андрей Бели

Най-опияняващата болка — безнадеждност;

най-строгата повест — любов.

В сърцето на Поета за горчивата нежност

с всеки стих се пролива кръв.

Жребият на поетите е бичове и разпятия.

Те са венчани за трънен венец.

Който се стреми към вашите обятия,

ще се разсъхне и ще падне — мъртвец.

Бъдете спокойни! Всичко тихо ще свърши.

Не бягайте! — няма да има стрелба.

Може би трябва леко да се отмести

самоувереният ход на съдбата.

В сърцето на Поета за горчивата нежност

като тъмно вино се лее кръвта…

Най-опияняващата болка — безнадеждност,

най-строгата повест — любовта!

12 декември 1907, Москва

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.